**«Samruk-Kazyna Сonstruction» АҚ қызметінде сыбайлас жемқорлық тәуекелдерін ішкі талдау нәтижелері жөніндегі**

**аналитикалық анықтама**

Нұр-Сұлтан қ. 2021 жылғы 25 мамыр

«Сыбайлас жемқорлыққа қарсы іс-қимыл туралы» Қазақстан Республикасы Заңының 8-бабының 5-тармағына және Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығымен бекітілген Сыбайлас жемқорлық тәуекелдеріне ішкі талдау жүргізу қағидаларына сәйкес, сондай-ақ Мемлекет басшысының 2020 жылғы 01 қыркүйектегі сыбайлас жемқорлық тәуекелдеріне ішкі талдау жүргізу туралы Жолдауын іске асыру жөніндегі Жалпыұлттық іс-шаралар жоспарының 116-тармағын орындау үшін және «Самұырқ-Қазына» АҚ тапсырмасын (2021 жылғы 01 сәуірдегі шығыс №07-04-07/1696) ескере отырып, «Samruk-Kazyna Сonstruction» АҚ (бұдан әрі - Қоғам) қызметінде 2020 жылдың кезеңі үшін сыбайлас жемқорлық тәуекелдеріне ішкі талдау жүргізілді.

**Сыбайлас жемқорлық тәуекелдеріне ішкі талдау келесі бағыттар бойынша жүргізілді:**

* Қоғам қызметіне қатысты нормативтік құқықтық актілер мен құқықтық актілерде сыбайлас жемқорлық тәуекелдерін анықтау;
* Қоғамның ұйымдастырушылық-басқарушылық қызметінде сыбайлас жемқорлық тәуекелдерін анықтау.

Сыбайлас жемқорлық тәуекелдеріне ішкі талдау жүргізу жөніндегі жұмыс тобы Қоғам өз қызметінде басшылыққа алатын нормативтік-құқықтық актілерді және құқықтық актілерді зерделеді.

**1.Қоғам қызметіне қатысты ішкі нормативтік құжаттарда сыбайлас жемқорлық тәуекелдерін анықтау.**

Қоғам өз қызметін «Акционерлік қоғамдар туралы» Қазақстан Республикасының 2003 жылғы 13 мамырдағы № 415-II Заңына, «Samruk-Kazyna Сonstruction» АҚ Жарғысына, сондай-ақ Қоғамның ішкі нормативтік құжаттарына (қағидалар, нұсқаулықтар, регламенттер, құрылымдық бөлімшелер туралы ережелер және т.б.) сәйкес жүзеге асырады.

Талдау барысында Қоғам мен оның құрылымдық бөлімшелерінің қызметін регламенттейтін Жарғы мен ішкі нормативтік құжаттар зерделенді. талдау нәтижелері бойынша сыбайлас жемқорлық құқық бұзушылықтарды жасауға ықпал ететін дискрециялық өкілеттіктер мен ережелер анықталған жоқ.

**2. Қоғамның ұйымдастырушылық-басқарушылық қызметінде сыбайлас жемқорлық тәуекелдерін анықтау.**

Зерттеу кезеңінде Қоғамның ұйымдастырушылық-басқарушылық қызметінде қызметтің келесі бағыттары тексерілді: 1) Персоналды басқару, оның ішінде кадрлардың ауысуы. Қоғамның кадрларды іріктеу тәртібі регламенттелген және Қоғамның әкімшілік-басқару персоналын іздеу және іріктеу қағидалары негізінде (бұдан әрі – Қағидалар) жүзеге асырылады.

Қоғамда есепті кезеңде (01.01.2020 ж. бастап 01.01.2021 ж. дейін) 35 қызметкермен еңбек шарты бұзылды. Қызметкерлерді тараптардың келісімі бойынша және қызметкердің бастамасы бойынша жұмыстан шығарудың негізгі себептері болып табылады. Теріс себептермен жұмыстан шығарылған қызметкерлер жоқ. Қоғамның 21 қызметкері тәртіптік жауапкершілікке тартылды. Қызметкерлерді сыбайлас жемқорлық құқық бұзушылықтар үшін тәртіптік жауаптылыққа тарту фактілері жоқ, сондай-ақ Қоғам қызметкерлерінің қылмыстық және әкімшілік сипаттағы сыбайлас жемқорлық құқық бұзушылықтар жасағаны анықталған жоқ.

Қоғамда «Сыбайлас жемқорлыққа қарсы іс-қимыл туралы» Қазақстан Республикасының Заңына, Қоғамның Сыбайлас жемқорлыққа қарсы стандартына және Қоғамның Мінез-құлық кодексіне сәйкес, Қоғам қызметкерлері арасында сыбайлас жемқорлық іс-әрекетінің профилактикасына, сондай-ақ Қоғам қызметінде сыбайлас жемқорлыққа қарсы заңнаманы қолданудың тиімділігін арттыруға бағытталған жұмыс тұрақты түрде жүргізіледі.

**3. Мүдделер қақтығысын реттеу және сатып алу қызметі**

Жақын туыстары (ата-аналары (ата-анасы), балалары, бала асырап алушылары, асырап алынған балалары, ата-анасы бір және ата-анасы бөлек аға-інілері мен апа-сіңлілері, аталары, әжелері, немерелері) немесе жұбайы (зайыбы) атқаратын лауазымға тікелей бағынысты бос лауазымдарға орналасу кезінде аффилиирлену фактілері анықталған жоқ.

Мүдделер қақтығысын болдырмау жөніндегі негізгі шаралар мынадай: қызметкерлердің заңнамада, Қоғамның Жарғысында, өзге де ішкі нормативтік актілерде, лауазымдық нұсқаулықтарда белгіленген міндеттерді қатаң сақтауы; жауапкершілік салаларын, өкілеттіктер және есептілікті нақты ажырататын Қоғамның ұйымдық құрылымын бекіту және қолдау, Мінез-құлық кодексінде мүдделер қақтығысына жол бермеу көзделген. Қоғамның барлық қызметкерлері мүдделер қақтығысынан еркін, ашық, уақтылы және барабар шешімдер қабылдау үшін жауапты болады.

Қоғамның кез келген деңгейдегі қызметкері мүдделер қақтығысына жол бермеу мақсатында: 1) өзінің жақын туыстары атқаратын лауазымдарға тікелей бағынысты лауазымдарды атқара алмайды; 2) өзіне Қоғамның корпоративтік ресурстары, оның атқаратын қызметі немесе лауазымдық міндеттерін атқару кезінде алған ақпарат арқылы берілген мүмкіндіктерді өз мүддесінде немесе жеке пайда табу үшін пайдаланбауға тиіс;3) Қоғам мен оның өзі, оның кез келген жақын туыстары немесе өзі не оның жақын туыстары байланысты ұйымдар арасындағы кез келген қатынастарды қарауға және шешімдер қабылдауға тікелей қатыспауға тиіс; 4) мүдделер қақтығысына әкеп соғуы мүмкін қандай да бір қызметке қатыспауға тиіс; 5) Қоғамға байланысты мәмілелерде, шарттарда, жобаларда немесе Қоғамның ішкі құжаттарында көзделген тәртіппен өзге де мәселелерге байланысты кез келген коммерциялық немесе өзге де (тікелей немесе жанама) мүдделілік туралы дереу хабарлауға; жанжалға тартылған тараптардың заңды мүдделерін ескере отырып, Қазақстан Республикасының заңнамасы шеңберінде қақтығыстарды шешуге күш-жігер жұмсауға тиіс. Қоғам қызметінде сыбайлас жемқорлық фактісі бойынша жеке және заңды тұлғалардан өтініштер түскен жоқ.

2020 жылы Қоғамның «Жедел желісіне» жеке және заңды тұлғалардан 20 (жиырма) өтініш келіп түсті, оның ішінде бір өтініш расталды.

Бұқаралық ақпарат құралдарындағы жарияланымдарды мониторингілеу нәтижелері бойынша қызметкерлерге қатысты ақпарат анықталған жоқ. Қоғам қызметкерлерінің сыбайлас жемқорлық әрекеттеріне қатысты жеке және заңды тұлғалардан өтініштер түскен жоқ.

Сатып алу жоспарына сәйкес 2020 жылдың 12 айында Қоғам 210 лот бойынша сатып алу өткізді, оның ішінде: ашық тендер – 17 сатып алу; баға ұсыныстарын сұрату – 101 сатып алу; бір дереккөз – 59 сатып алу; бәсекелестік келіссөздер арқылы тендер – 25 сатып алу; холдингішілік кооперация – 8 сатып алу.

**Сыбайлас жемқорлық тәуекелдерін жою бойынша ұсынымдар.**

Қоғам қызметіндегі сыбайлас жемқорлық тәуекелдерін ішкі талдау нәтижелері бойынша мынадай шешім қабылданды:

1. Талдамалық анықтаманы Қоғамның Басқарма Төрағасына қарау үшін енгізу.

2. Сыбайлас жемқорлық тәуекелдерін ішкі талдау нәтижелерін Қоғамның корпоративтік порталына орналастыру.

3. Сыбайлас жемқорлық тәуекелдерін ішкі талдау нәтижелерін сыбайлас жемқорлыққа қарсы іс-қимыл жөніндегі алқалы, консультативтік-кеңесші органдардың отырыстарында жария талқылауға шығару.

***Қорытынды:***

Қабылданып жатқан сыбайлас жемқорлыққа қарсы шараларды жақсарту жөніндегі ұсыныстар:

* Сыбайлас жемқорлық тәуекелдерін азайту мақсатында жұмыс тобы «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес сыбайлас жемқорлыққа қарсы іс-қимылдың негізгі қағидаттарын сақтай отырып, Қоғам қызметіндегі сыбайлас жемқорлық тәуекелдеріне ішкі талдау бойынша жұмысты жалғастыруы қажет.
* Сыбайлас жемқорлық тәуекелдеріне ішкі талдау нәтижелерін бөлімнің интернет-сайтына орналастыру.